
ДО
ОБЩИНСКИ СЪВЕТ
БУРГАС

Д ОК Л АД Н А  З А П И С К А

ОТ КРАСИМИР СТОЙЧЕВ - ЗАМ.-КМЕТ „ ФИНАНСИ, БЮДЖЕТ И ИКОНОМИКА“

ОТНОСНО: Избор на управител на „Иновационни системи - Бургас“ ЕООД

УВАЖАЕМИ ОБЩИНСКИ СЪВЕТНИЦИ,

Съгласно Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, Общински съвет - Бургас, в качеството му на упражняващ правата на едноличния собственик на капитала, избира управителите на  общинските еднолични търговски дружества, определя възнаграждението им, правомощията и срока, за който те са делегирани.
На 02.03.2020 г., изтича срока на сключения договор за възлагане управлението на „Иновационни системи - Бургас“ ЕООД, с г-жа Даниела Иванова. 
В периода от създаването на дружеството до настоящия момент, дружеството, управлявано от г-жа Иванова работи активно за подпомагане на дейностите на Община Бургас, свързани с изграждане на капацитет и развиване на експертен екип, който успешно разработва и реализира проекти и инициативи, насочени към подпомагане на интелигентния растеж, за иновативно и устойчиво градско развитие и управление; подкрепа на местната икономика чрез активен принос за стимулиране на процесите по внедряване на иновационни интелигентни решения в града; използване на нови дигитални технологии и системи, които са в полза на град Бургас и гражданите му. 
Основните усилия през последната година бяха насочени към разработване и въвеждане в експлоатация на приложението за виртуално представяне на обекти на града VRBurgas, Интегрираната градска платформа Смарт Бургас, както и разработване на ГИС-модули за обработка и представяне на кадастър, регулация ОУП и подземна инраструктура, осигуряване на техническа експертиза при реализацията на проект „Интегриран модел за управление на градската мобилност – етап 1“, финансиран по ОПРР. 
Дружеството изпълнява като партньор и  проект, финансиран по ОП „Човешки ресурси“ с наименование „Подкрепа на предприемачеството в Бургаски регион“.
„Иновационни системи - Бургас“ ЕООД оказва непрестанна експертна помощ при проучвания за избор на ИКТ решения и въвеждане на интелигентни системи при планиране и реализация на инфраструктурните проекти, като надграждане на системата за видеонаблюдение на града, системата за мониторинг и управление на осветлението на град Бургас, разширяване на зоните за безплатен достъп до WiFi и търси възможности за въвеждане на интелигентни решения, свързани с градската среда и възможности за финансиране по европейски програми. Към момента, дружеството подпомага екипът, който работи по реализиране на пилотни дейности в рамките на проект „Споделящи градове“, финансиран по програма на ЕС „Хоризинт 2020“. 
С цел осигуряване на последователост  в развитието на дружеството и реализация за започнатите проекти,  считам че е целесъобразно досегашния управител на „Иновационни системи - Бургас“ ЕООД, да бъде назначен за нов три годишен срок, което е от компетентността на Общински съвет - Бургас, в качеството му на упражняващ правата на едноличния собственик на капитала на дружеството.
Предвид изложеното, на основание чл.137, ал.1, т.5 от Търговски закон, чл.12, ал.1, т.14 и чл.25, ал.1 и ал. 2 и чл.26 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, предлагам Общински съвет-Бургас да вземе следните 
Р Е Ш Е Н И Я:
1. [bookmark: _GoBack]ИЗБИРА ДАНИЕЛА ИВАНОВА за управител на „Иновационни системи - Бургас“ ЕООД за срок от 3 години, считано от 02.03.2020 г.
2. ОПРЕДЕЛЯ възнаграждение на управителя, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас;
3. ВЪЗЛАГА на общинска администрация да предприеме необходимите действия по сключване на договор за възлагане на управлението, в съответствие с решенията по т.1 и т.2.

С уважение,

КРАСИМИР СТОЙЧЕВ
ЗАМ.-КМЕТ „ФИНАНСИ, БЮДЖЕТ И ИКОНОМИКА“сували:

Съгласували:
Златина Георгиева, Директор на дирекция ПНО

Ивелина Стратева, Директор на дирекция ИСД

Изготвил:Виолета Лазова , гл.експерт ИСД

